jkorsvik/nowiki_second_scrape_merged huggingface dataset:
Dirty Duck

Dirty Duck er en fiktiv tegneseriefigur som ble skapt av undergrunnstegneren Bobby London. Figuren, som er frekk, sigarrøykende and uten noe navn, opptrådte første gang i en usignert «kjellerstripe» under Dan O'Neills syndikaliserte tegneserie Odd Bodkins i 1970, og ble senere utviklet i Air Pirates Funnies #1 (Juli 1971). Senere havnet den i Playboy.


== Historie ==
London skapte figuren Dirty Duck da han var lærling med serietegneren Dan O'Neill i slutten av 1970, og tegnet små vitsestriper med figuren som ble trykket som en stripe under O'Neills serie, derav betegnelsen «kjellerstripe». Stripen var usignert for å skjule det faktum at den ikke var blitt tegnet av O'Neill.
Dirty Duck opptrådte første gang som en fullstendig tegneserie i det beryktede første heftet av Air Pirates Funnies. Serien gikk også i den motkulturelle avisen Los Angeles Free Press i 1971. Kort tid etter ble London kontaktet av utgiverne av humormagasinet National Lampoon hvor serien gikk i flere år ved siden av , Trots and Bonnie, serien til hans hustru Shary Flenniken. London flyttet Dirty Duck en gang rundt 1976 over til Playboy og hvor den gikk fram til 1987. Etter en lengre pause begynte Playboy på nytt å trykke den, og hvor den fortsatt går.


== Figurene ==
Det er to hovedfigurer i Dirty Duck, begge er menneskelignende dyr, den sigarrøykende playboy-anden som vanligvis blir referert til «Mr. Duck» og dennes assistent, Weevil. De lever i et menneskelig samfunn og er ofte sett i selskap med nakne, menneskelige kvinner. Da serien gikk i Playboy var anden blitt en rik, eldre herre med et lidderlig anstrøk og en skarp, sardonisk tunge. Weevil var hans undertrykte, lidende tjener.


== Annet ==
I 1975 kom en tegnefilm som het Dirty Duck, men det var et uautorisert bruk av navnet Dirty Duck og hadde ellers ingen med Londons serie å gjøre. Han forsøkte å saksøke produsenten Roger Corman og filmselskapet New World Pictures, men nådde ikke fram.
Både O'Neill som London var tegneserienostalgikere, og Dirty Duck er tegnet som en pastisj over George Herrimans klassiske serie Krazy Kat (1916–1944).
Bobby London har fått flere utmerkelser for sin serie, blant annet prisen Yellow Kid Award.
Et lite antall sider er blitt utgitt på svensk i bladet Etikett 1986.


== Referanser ==


== Eksterne lenker ==
Offisielt nettsted 
Dirty Duck hos Don Marksteins Toonopedia
Hans Morten Hansen

Hans Morten Hansen (født 28. februar 1964) er en norsk komiker og skuespiller. Han debuterte som komiker under den første Humorfestivalen i Stavanger i 1993, og har siden 1995 hatt dette som yrke. Han er en av komikerne under paraplyen til Stand Up Norge i Oslo.
Hans Morten Hansen vant Komiprisen 2010 og 2012 i klassen beste stand-up artist for forestillingene «Is this it?» og «Roper i skogen... Og forventer å få svar». Han var også nominert i samme klasse i 2009 for «Hansenhjørnet».
Hansen er også kjent for sin rolle som naboen Rolf Gullestad i NRKs situasjonskomedie Side om side, og den sure byråkraten Finn i filmen Trolljegeren.


== Verdensrekord i Stand up-komedie ==
Hansen satte 20. august 2010 verdensrekord Stand up-komedie, etter å ha holdt show i 38 timer og 14 minutter. Han startet verdensrekordforsøket onsdag 18. august 2010 kl. 22:00 under Stand Up Festivalen på utestedet Latter på Aker Brygge i Oslo. Komikeren ble holdt under oppsyn av kollegaen Jonas Kinge Bergland. Han slo den australske komikeren Lindsay Webbs gamle rekord med syv minutter, etter å ha holdt det gående til fredag 20. august 2010 kl. 12:14.
Ifølge VG Nett besøkte over 1.000.000 brukere direkteoverføringen av verdensrekordforsøket på VGTV underveis.
For at Guinness rekordbok skulle godkjenne verdensrekordforsøket, så måtte det også til enhver tid være minst 10 tilskuere til stede og gå minst fire timer mellom gjentakelser av samme vits. Komikeren hadde lov til å ha fem minutters pause hver time, og mulighet til å spare disse til færre, men lengre pauser.


== Referanser ==


== Eksterne lenker ==
(en) Hans Morten Hansen på Internet Movie Database 
(en) Hans Morten Hansen hos The Movie Database 
(no) Hans Morten Hansen på Facebook 
(no) Hans Morten Hansen på Stand Up Norge
FNs valgfrie protokoll om barn i væpnet konflikt

FNs valgfrie protokoll om barn i væpnet konflikt til FNs konvensjon om barns rettigheter (FNs barnekonvensjon) utgjør vedlegg 1 til en resolusjon som ble fattet den 25. mai 2000. Protokollen trådte i kraft den 12. februar 2002.
Protokollen krever av ratifiserende land at de sikrer at deres væpnede styrker kan tillate frivillige under 18 år, men at de skal gjøre alle nødvendige tiltak for å hindre at de væpnede styrker benytter barn under 18 år i direkte kamphandlinger. Ikke-statlige aktører og geriljabevegelser har ikke lov til å rekruttere barn under 18 år til noen som helst hensikt.
For tiden har 128 land ratifisert konvensjonen, mens ytterligere 28 har signert den, men ennå ikke ratifisert den.
Sammen med FNs barnekonvensjon og FNs valgfrie protokoll om salg av barn, barneprostitusjon og barnepornografi, ble den innlemmet i den norske Menneskerettighetsloven den 1. august 2003, med virkning fra 1. oktober 2003.
FNs valgfrie protokoll om salg av barn, barneprostitusjon og barnepornografi

FNs valgfrie protokoll om salg av barn, barneprostitusjon og barnepornografi  til FNs konvensjon om barns rettigheter utgjør vedlegg 2 til en resolusjon som ble fattet den 25. mai 2000. Protokollen trådte i kraft den 18. januar 2002.
Protokollens artikkel 1 erklærer at stater må beskytte rettighetene og interessene til barn som er ofre for salg, barneprostitusjon og barnepornografi, barnearbeid og spesielt de verste formene for barnearbeid.
Per mai 2009 har 131 land ratifisert konvensjonen, mens ytterligere 31 har signert den, men ennå ikke ratifisert den.
Sammen med FNs barnekonvensjon og FNs valgfrie protokoll om barn i væpnet konflikt, ble den innlemmet i den norske Menneskerettighetsloven den 1. august 2003, med virkning fra 1. oktober 2003.
Den internasjonale konvensjon om eliminering av alle former for rasediskriminering

Den internasjonale konvensjon om eliminering av alle former for rasediskriminering er en FN-traktat som påbyr dets medlemsland å eliminere  rasediskriminering og å fremme forståelse mellom raser. Traktaten er kontroversiell fordi den også krever at deltagende land forbyr hatiske utsagn og kriminaliserer medlemskap i rasistiske organisasjoner, noe som kan tolkes som et inngrep i ytringsfriheten og forsamlingsfriheten.
Konvensjonen inkluderer også en klagemekanisme som gjør den bindende for deltagerland. Dette har ført til utviklingen av avgrensende fortolkninger og iverksettelser av traktaten.
Konvensjonen ble vedtatt av FNs generalforsamling den 21. desember 1965, og trådte i kraft den 4. januar 1969. Per oktober 2009 er den signert av 85 deltagerland, og har 173 medlemmer.


== Eksterne lenker ==
FNs konvensjon om avskaffelse av alle former for rasediskriminering (norsk oversettelse) Arbeids- og inkluderingsdepartementet
Ngô Bảo Châu

Ngô Bảo Châu (født 15. november 1972 i Hanoi i Vietnam) er en vietnamesisk matematiker. 
Han studerte matematikk og ble uteksaminert ved universitetet i Hanoi. Han tok videreutdanning i Frankrike og arbeider for Institute for Advanced Study i Princeton, New Jersey. Ngo Bao Chau ble tildelt Fieldsmedaljen i 2010, i Hyderabad, India.


== Referanser ==


== Eksterne lenker ==
Offisielt nettsted 
(en) Ngô Bảo Châu – kategori av bilder, video eller lyd på Commons
Leonard Scott

Leonard Scott (født 19. januar 1980) er en amerikansk sprinter. Hans personlig rekord på 60 meter på 6,46 er den 11. beste i  verden. Han ble innendørs verdensmester på denne distansen i 2006.


== Personlige rekorder ==
All informasjon fra IAAF profilen.


== Referanser ==


== Eksterne lenker ==
(de) Leonard Scott – Munzinger Sportsarchiv 
(en) Leonard Scott – World Athletics
Queen Mary Land

Queen Mary Land er den sektoren av det antarktiske kontinent som ligger mellom Cape Filchner ved 91°54'Ø og Cape Hordern ved 100°28'Ø. Queen Mary Land grenser mot Wilkes Land i øst og Wilhelm II Land i vest og ligger i Australias kravområde i Antarktis, Australian Antarctic Territory.
Kysten av Queen Mary Land, Queen Mary Coast, ble oppdaget i februar 1912 av den australasiatiske antarktisekspedisjonen 1911–14 under ledelse av  Douglas Mawson som oppkalte den etter Mary av Teck, dronningen til Georg V av Storbritannia.


== Kilder ==
Composite Gazetteer of Antarctica Den vitenskapelige komite for antarktisforskning (SCAR). Katalognr. 18310 og 11775
Bauhaus (byggemarked)

Bauhaus er et tysk-basert byggemarked med 220 varehus i 15 europeiske land. Det har i dag sitt europeiske hovedsete i Mannheim, Tyskland og sitt danske og norske hovedsete i Tilst utenfor Århus.


== Historie ==
Bauhaus introduserte konseptet «alt-under-ett-tak» i 1960, da det første byggevarehuset åpnet i Mannheim i Tyskland. I dag finnes Bauhaus i 15 land og representeres i flere enn 220 byggevarehus, hvorav to i Norge.
Bauhaus kom til Norge i 2007, da de åpnet sitt varehus på Liertoppen i Lier. I 2010 åpnet de Norges største byggevarehus i Vestby utenfor Oslo.
I Europa er det i alt 220 varehus fordelt på 15 land, blant andre Tyskland, Østerrike, Danmark, Sverige, Tsjekkia, Finland, Spania, Tyrkia, Kroatia, Sveits, Slovenia, Ungarn, Norge og Estland.


== Referanser ==


== Eksterne lenker ==
Offisielt nettsted 
(en) Bauhaus (company) – kategori av bilder, video eller lyd på Commons 
Bauhaus' norske hjemmeside
Riksgränsen holdeplass

Riksgränsen er en holdeplass på Malmbanan i Kiruna kommune. Den blir betjent av fjerntog mellom Narvik og Luleå. Riksgränsen holdeplass regnes signalteknisk som en del av Bjørnfjell stasjon, og det er et norsk signal ved holdeplassen.
Den gamle stasjonen lå direkte på grensen og hadde opprinnelig en stasjonshall og en lokstall med dreieskive. Den ble bygget fordi damplokomotiver ikke hadde så lang rekkevidde før de måtte laste med mer kull. Etter elektrifiseringen var lokomotivbytte ikke lenger nødvendig, og stasjonen derfor overflødig. Stasjonshallen ble revet i 1923 og solgt til LKAB, som gjenoppførte hallen som verksted i Narvik. En ny holdeplass ble anlagt samme år 650 m lenger øst. Ruinene av lokstallen er fremdeles lett synlige i terrenget.


== Eksterne lenker ==
(no) Bane NORs informasjonsside om Riksgränsen holdeplass
(no) Riksgränsen holdeplass i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Ofotbanen
Sveriges Järnvägsstationer avsnitt R
Rabi’a Balkhi

Rābi'a bint Ka'b al-Quzdārī (persisk: رابعه قزداری), populært kjent som Rābi'a Balkhī (رابعه بلخی) og Zayn al-'Arab (زين العرب), er en semi-legendarisk skikkelse i persisk litteratur og var muligens den første dikteren i historien til nypersisk poesi. Referanser til henne er å finne i diktningen til Rudaki og Farid ud din Attar. Hennes biografi har blitt skrevet først og fremst av Zahiriddin Nasr Muhammad Aufi og senere gjenfortalt av Abd al-Rahman Jami. De eksakte datoene for hennes fødsel og død er ukjent, men det sies at hun ble født i Balkh i Khorasan (nå i Afghanistan). Noen bevis indikerer at hun levde i samme periode som Rudaki, hoffpoeten til samanidenes emir Nasr II (914-943).Hun var en av de første dikterne som skrev på moderne persisk, og hun er sammen med Mahsatī Dabīra Ganja'ī blant svært få kvinnelige forfattere i middelalderens Persia som har fått sine navn registrert i historien.


== Referanser ==


== Videre lesing ==
Edward Granville Browne: Literary History of Persia. (Fire bind, 2 256 sider og 25 års skriving). 1998. ISBN 0-7007-0406-X
Jan Rypka: History of Iranian Literature. Reidel Publishing Company. 1968 OCLC 460598. ISBN 90-277-0143-1
M. Saadat Noury: A Research Note on First Iranian Poetess [1]
Juana González

Juana González (født 3. januar 1979) er en dominikansk volleyballspiller.
Hun representerte Den dominikanske republikk under Sommer-OL 2004 i Athen, hvor hun ble nummer 11.


== Referanser ==


== Eksterne lenker ==
(en) Juana González – Olympedia 
(en) Juana González – Sports-Reference (OL-resultater – arkivert) 
(en) Juana González – FIBA
Argentine Islands

Argentine Islands er en øygruppe i Antarktis, beliggende ni kilometer sørvest for Petermann Island og sju kilometer nordvest for Cape Tuxen i Wilhelm Archipelago utenfor Den antarktiske halvøy.
Øygruppen ble oppdaget under Jean-Baptiste Charcots ekspedisjon 1903–05 og gitt navnet Îles Argentines etter den argentinske republikk i takknemlighet for myndighetenes velvilje i forbindelse med ekspedisjonen. British Graham Land Expedition (BGLE) under ledelse av John Riddoch Rymill var stasjonert på Argentine Islands i 1935 og gjennomførte grundige undersøkelser av dem.
Storbritannia ved Falkland Islands Dependencies Survey etablerte Base F (Argentine Islands) i 1947 på øya Winter Island. Forskningsstasjonen flyttet til naboøya Galindez Island i 1954, og i 1977 skiftet den navn til Faraday Station. Stasjonen ble i 1996 overført til Ukraina og omdøpt til Akademik Vernadsky.


== Kilder ==
Composite Gazetteer of Antarctica Den vitenskapelige komite for antarktisforskning (SCAR). Katalognr. 492
Martyn Bernard

Martyn Bernard (født 15. desember 1984 i Wakefield i England) er en britisk høydehopper.  


== Karriere ==
Han vant sølv under Samveldelekene 2006 i Melbourne, og bronse i innendørs-EM 2007.
I VM i friidrett 2007 i Osaka satte han personlig rekord utendørs med 2,29 i kvalifiseringen. I finalen greide han 2,21, men sto deretter over helt til lista lå på 2,33, og han rev to ganger på 2,35. Grunnen til at han sto over så mange høyder var at han ble skadet, og måtte begrense antall hopp.
Bernard representerte Storbritannia i høydehopp under Sommer-OL 2008. Han kvalifiserte seg til finalen sammen med to andre briter, med et hopp på 2,29. Her endte han på 9.-plass med 2,25. 
Bernard gikk ved Outwood Grange College i Wakefield før han studerte psykologi ved Liverpool John Moores University fra 2004 til 2007.


== Referanser ==


== Eksterne lenker ==
(en) Martyn Bernard – Olympedia 
(en) Martyn Bernard – Sports-Reference (OL-resultater – arkivert) 
(en) Martyn Bernard – Storbritannias olympiske komité 
(en) Martyn Bernard – Commonwealth Games Federation 
(en) Martyn Bernard – Commonwealth Games Federation 
(en) Martyn Bernard – World Athletics 
(en) Martyn Bernard – Diamond League 
(en) Martyn Bernard – Track and Field Statistics
Mehmed Divanović

Mehmed Divanovic (født 12. desember 1984) er en montenegrinsk fotballspiller som spilte for Sarpsborg 08 Fotballforening mellom 2010 og 2012.


== Referanser ==


== Eksterne lenker ==
(en) Mehmed Divanovic – Transfermarkt 
(en) Mehmed Divanovic – Soccerway 
(en) Mehmed Divanovic – FBref
Bull-museet

Bull-museet eller Rendalen Bygdemuseum holder til i Rendalens gamle prestegard fra 1747 på Bergset. Dette var forfatteren Jacob Breda Bulls fødested og barndomshjem. Her finnes en samling som bl.a. inneholder vogga han lå i som barn, og møbler fra hans arbeidsrom i København. 
I hagen rundt prestegården finner man blant annet graven til hesten Vesleblakken fra Bulls novelle. Hagen stelles av Rendalen Hagelag. Museet er arena for ulike kulturarrangement. Hver sommer framføres Bull-spillet Morosamme kropper og arme kroker på tunet i museet.
Museet omfatter også Berger gamle skole 100 meter sør for prestegården. Her er det skolemuseum, bankmuseum og en stor musikksamling knyttet til musikeren Ottar E. Akre.


== Referanser ==


== Eksterne lenker ==
Offisielt nettsted
Rendalen kommune Arkivert 22. mai 2018 hos Wayback Machine. om museet
Alhóndiga de Granaditas

Alhóndiga de Granaditas er en gammel bygning i Guanajuato by i Mexico, tidligere brukt som kornlager.
Denne historiske bygningen ble opprettet for å erstatte et gammelt kornmagasin i nærheten av byens elv. Byggingen fant sted fra 1798 til 1809, etter ordre fra Juan Antonio de Riaño y Bárcena, en spanjol som var kvartermester i byen under visekongedømmet i den spanske kolonien Ny-Spania.
Bygningen er 23 meter høy og dekker et areal på hele 4828 kvadratmeter. Den er bygget på siden av en ås, og to av sidene er omgitt av høyder. Dette er en konsekvens av den det spesielle landskapet i byen. Bygningen ble også brukt til kjøp og salg av hvete, mais og andre korntyper. Før den meksikanske uavhengigheten fra Spania ble den brukt som lager, militær kaserne og fengsel. Den er nå museum.


== Den meksikanske uavhengighetskrigen ==
Under den meksikanske uavhengighetskrigen på begynnelsen av 1800-tallet ble bygningen beleiret, plyndret og delvis brent ned av geriljatroppene til den kjente opprørslederen Miguel Hidalgo.
De fire viktigste hovedaktørene bak uavhengighetskrigen, Miguel Hidalgo, Ignacio Allende, Juan Aldama og José Mariano Jiménez, ble tatt til fange og halshogd av den spanske kolonimakten. Hodene til de fire opprørerne ble hengt opp fra hjørnene av Alhóndiga, som på denne tiden ble brukt som fengsel for meksikanske geriljasoldater. Meningen med å henge opp hodene var til skrekk og advarsel til andre meksikanske uavhengighetsbevegelser.
Hodene ble hengende på bygningen i hele 10 år, frem til Mexico fikk sin uavhengighet i september 1821. De ble deretter tatt ned og sendt til Mexico by, hvor de ble begravd i mausoleet under Ángel de la Independencia.
Morosamme kropper og arme kroker

Morosamme kropper og arme kroker er en teaterforestilling som spilles årlig ved Bull-museet i Rendalen. Stykket har manus og musikk av Tor Karseth, og er basert på Jacob Breda Bulls folkelivsskildringer fra Rendalen på slutten av 1800-tallet. Forestillingen arrangeres i samarbeid med Hedmark Teater.Bulls skildring av menneskeskjebnene i den tidas Rendalen har grepet mange gjennom tida. Et tema Bull ofte tar opp i historiene sine, er de dårlige kårene folk levde under på hans tid. Bull skildrer datidas urettferdighet og krenkelser av fattigfolk, uten å moralisere eller fordømme. Hans kjærlighet og nærhet til folket, byga og naturen kommer fram i hans diktning, så også i denne forestillingen. Med humor og skøyeraktighet, sårhet og ydmykhet, tar skuespillerne med oss inn i disse møtene, og lar oss få ta del i hverdagslivet med slitet og åket, men også dansen, latteren og ungdommens forelskelse.
Rammen rundt forestillingen er den gamle prestegården der Jacob Breda Bull ble født i 1853. Stykket spilles av 30-40 aktører, hovedsakelig store og små amatørskuespillere fra Rendalen.


== Referanser ==
Det antarktiske arkipel

Det antarktiske arkipel (engelsk: Palmer Archipelago) er en øygruppe utenfor nordvestkysten av Den antarktiske halvøy. Den strekker seg fra Tower Island i nord til Anvers Island i sør og er separert fra Danco Coast i Graham Land av Gerlachestredet. I tillegg til Tower Island og Anvers Island omfatter øygruppen blant annet Trinity Island, Hoseason Island, Liège Island, Brabant Island og Wiencke Island.
Øygruppen ble navngitt Archipelago Palmer av Adrien de Gerlache i 1898 etter Nathaniel Palmer som observerte den nordlige delen av øygruppen i 1820.
Både Argentina og Storbritannia har hatt forskningsstasjoner her.


== Kilder ==
Composite Gazetteer of Antarctica Den vitenskapelige komite for antarktisforskning (SCAR). Katalognr. 10847
Vennlige aftenvind

«Vennlige aftenvind» er et skillingstrykk som Alf Prøysen samlet inn til visespalten sin i bladet «Magasinet for alle» i 1954. Tekst og melodi er også gjengitt i Prøysens bok De gamle visene, og der forteller han at denne visa står i mange håndskrevne visebøker. På et skillingstrykk har den undertittelen «Christines sang ved fyret». Alf Prøysen mente at den kunne stamme fra et gammelt dansk syngespill.
Elin Prøysen skriver i boka «Sangene i våre hjerter» fra 2007, at visa også kalles «Sjømannens hjemkomst» og er skrevet av Julius Strindberg. Teksten er fra en dansk visebok som heter «Danmarks syngende mand på bølge og land». Under teksten står initialene J.S som forfatteren tyder som Julius Strindberg. Han var Danmarks største produsent av skillingsviser andre halvdel av 1800-tallet.


== Teksten ==
Pengyang

Pengyang (kinesisk: 彭阳县; pinyin: Péngyáng Xiàn) er et fylke i byprefekturet Guyuan i den autonome region Ningxia Hui i Folkerepublikken Kina.
Befolkningen var på 248 793 innbyggere i 1999.


== Referanser ==


== Eksterne lenker ==
Lokalregjeringens hjemmesider
Tangvollsjøen

Tangvollsjøen er en innsjø i Brungmarka, lengst sør i Trondheim kommune i Trøndelag. Den ligger 566 meter over havet, og har utløp mot nord gjennom Tangvollelva (Tangvolla) til Selbusjøen.


== Referanser ==
Storavatnet (Trondheim)

Storavatnet er en innsjø i Brungmarka i Trondheim kommune i Trøndelag. Den ligger 386 meter over havet og har utløp mot vest gjennom Storavassbekken, som munner ut i elva Brunga som fortsetter mot nordvest til Bjørsjøen.


== Referanser ==
Langsjøen (Trondheim)

Langsjøen er en innsjø i Brungmarka i Trondheim kommune i Trøndelag, like ved grensa til Melhus. Den ligger 553 meter over havet og har utløp mot nord gjennom Langsjøbekken og senere Dånnøyelva, som munner ut i Selbusjøen.


== Referanser ==
Hevillen

Hevillen er et fjell i Selbu, Malvik og Trondheim kommune i Trøndelag. Hevillen var inntil 2020 ett av seks punkter på fastlandet i Norge der fire kommunegrenser møttes. Det har en høyde på 412 meter over havet og er Klæbus og Trondheims østligste punkt.
Området rundt Hevillen beliggende i Malvik ble i 2010 vernet som Hevillen naturreservat. Naturreservatet dekker et område på 1 374 dekar (1,374 km²).


== Referanser ==


== Eksterne lenker ==
Hevillen på Peakbook.org
Hevilen på Toppomania.info
Litjrensfjellet

Litjrensfjellet er et fjell i Selbu kommune i Trøndelag, like ved grensa til Klæbu. Det har en høyde på 756 meter over havet. Litjrensfjellet er en del av den østlige begrensinga for området Brungmarka.


== Referanser ==
Sandafjellet

Sandafjellet er et fjell i Brungmarka i den sørlige delen av Klæbu i Trondheim kommune i Trøndelag. Fjellets høyeste punkt er 649 meter over havet.


== Referanser ==
Brungfjellet

Brungfjellet er et fjell i Brungmarka, og ligger i grenseområdet mellom kommunene Trondheim og Melhus i Trøndelag. Den høyeste toppen (637 moh.) ligger i Melhus. Brungfjellet er en del av den vestlige begrensninga av Brungmarka.


== Referanser ==